# Hovedbestyrelsen

|  |  |
| --- | --- |
| Emne | Valg til frie pladser 2025 |
| Mødedato | 30. maj 2024 |
| Ansvarlig | NRO og MLJ |

## Til drøftelse/beslutning:

Det indstilles, at Hovedbestyrelsen godkender udkastet til plan for valget til frie pladser 2025

## Sagsfremstilling:

Farmakonomforeningen skal, jf. foreningens vedtægter, have valg til frie pladser i 2025. I foreningens vedtægter står følgende vedr. valg af frie pladser:

Udklip – foreningens vedtægter afsnit 3:

Et billede, der indeholder tekst, Font/skrifttype, skærmbillede, linje/række

Indhold genereret af kunstig intelligens kan være forkert.

I forbindelse med planlægningen af HBs årshjul for 2025 blev datoerne for valget til de frie pladser også rammesat. Der er udarbejdet en plan for valget til de frie pladser, som er baseret på disse. Planen lægger sig op ad proceduren for sidste valg til frie pladser i 2023:

Baseret på ovenstående foreligger følgende udkast til tidsplan og proces for valget til frie pladser 2025:

# Proces- og tidsplan

|  |  |
| --- | --- |
|  | Aktivitet |
| Inden 1.juni | Valgnyhedsbrev: Info om valgdeadline og hvornår der ”udskrives” valg – (herunder også info om GF og kredsbestyrelsesvalg) |
| Juni-august | Info om valg og deadlines i ”Farmakonomen” og på sociale medier. |
| 23. september kl. 12.00 | Valgside går i luften på farmakonom.dk med info om:   * Deadlines * Link til opstillingsformular * Vejledning til kandidaterne * Info om sek. rolle under valg (ingen hjælp til valg) * Info om hvad en fri plads er og om hovedbestyrelsens arbejde   Udkast til formular til opstilling fremgår særskilt. |
| 23. september – 23. oktober | Løbende kommunikation på foreningens medier om valget og mulighed for opstilling |
| 23. oktober kl. 12.00 | Frist for at melde kandidatur til de frie pladser.  *Scenarie 1: 2 kandidater stiller op (intet kampvalg)*  Kritisk revisor orienteres om resultatet, og nyhed om valgresultat publiceres hurtigst muligt.  *Scenarie 2: Flere kandidater stiller op*  Nyhed om hvem der stiller op og afstemning  Info om kandidater om urafstemning til HB + sek.  Info om kommende afstemning til kritisk revisor  Info til kandidater om afstemning og kandidatsider |
|  |  |
| Scenarie 2 fortsat: |  |
| 26. oktober kl. 23.59 | Deadline for modtagelse af video, hvis kandidaten ønsker dette på deres kandidatside på farmakonom.dk |
| 28. oktober kl. 12 - 11. november kl. 12 | Urafstemning  Der udsendes elektroniske stemmesedler til alle foreningens aktive medlemmer, som er dem, der har stemmeret. Dette sker via mail.  Afstemningen foregår via enalyzer.  Kandidatsider offentliggøres på hjemmesiden og på foreningens sociale medier, når afstemningen begynder.  Der sendes remindere ud til dem, der ikke har stemt.  (Der ringes op til evt. aktive medlemmer, som ikke har registreret en mailadresse inden afstemningsperioden.) |
| 11. november kl. 12 | Urafstemning slutter.  Valgresultatet godkendes af kritisk revisor.  Info om valgresultatet til kandidaterne, HB, de delegerede og sekretariatet  Nyhed om valgresultatet |
| 11. november kl. 12 | De to kandidater med flest stemmer tiltræder deres post lige efter valget. |

**Vedr. urafstemning og stemmeberettigede medlemmer uden mailadresse**

Urafstemningen bliver gennemført via Enalyzer, og det enkelte medlem får tilsendt et link til afstemningen.

I afstemningsmodulet kan man afgive to stemmer. Man har følgende afstemningsmuligheder:

-        Man kan stemme på to forskellige kandidater

-        Man kan stemme på en kandidat og afgive én blank stemme

-        Man kan stemme helt blankt ved at afgive to blanke stemmer.

Kandidaterne angives i alfabetisk rækkefølge i afstemningsmodulet.

Det er de to kandidater, der har fået flest stemmer, som hver får en af de frie pladser i hovedbestyrelsen.

**Antal aktive medlemmer uden mailadresse hos foreningen.**

I forbindelse med kredsformandsvalget/valget til frie pladser i 2023 kontaktede sekretariatet pr. telefon de medlemmer, som endnu ikke havde nogen mailadresse angivet.

Der er i april 2025 en nyt træk over de aktive medlemmer, som vi ikke har mailadresse på. Disse kontaktes pr. telefon/brev for at sikre, at de kan stemme til valget, såfremt vi får en mailadresse registreret, idet denne er nødvendig for fremsendelse af link til afstemningen.

**Opstillingsseddel og vejledning til kandidaterne**

Til kredsformandsvalget og valget til frie pladser i 2023 og til formandsvalget i 2024 havde foreningen lavet en opstillingsseddel, som kandidaterne skulle anvende. Ved evalueringen af dette valg, var HB generelt tilfredse med opstillingssedlen, men pointerede, at der skal være tydeligere og skrappere krav ift. at overholde reglerne ift. antal tegn ift. tekst og varigheden ift. video.

Der er lavet en vejledning til kandidaterne (ligesom der også var til formandsvalget 2024), hvor det er vist, hvordan man kan se antal tegn i et dokument, derudover er der også angivet en procedure, hvis kandidaten ikke overholder antal tegn.

Vejledningen indeholder også yderligere informationer om valg, deadlines og kodeks for god adfærd under valg.

Opstillingssedlen fremgår i bilag 1 og vejledningen i bilag 2.

**Sekretariatets og HBs rolle under valg**

Sekretariatet hjælper ikke kandidater med valgkampen. Dette gælder alle kandidater, også evt. valgte i dag.

Sekretariatet vil dog løbende informere kandidater ift. valgprocessen og fx sende nærmere information, hvis der skal være urafstemning m.v.

Sekretariatet er neutralt i valgkampen. Kandidaterne der har spørgsmål til posten kan kontakte direktør Nicolai Robinson eller formand Ann-Mari Grønbæk ved behov.

Foreningens hovedbestyrelse og andre bestyrelser må gerne deltage i valgkampen på lige fod med andre medlemmer – fx ved personligt at støtte én kandidat eller stille spørgsmål til kandidater. Bestyrelserne må dog ikke samlet støtte nogen.

|  |  |
| --- | --- |
| Til viderebehandling i HB: | Nej |

|  |  |
| --- | --- |
| Økonomiske konsekvenser | Nej |

|  |  |
| --- | --- |
| Bilag | * Bilag 1: Opstillingsseddel * Bilag 2: Vejledning til kandidaterne |